Kristīna Orbakaite

Dzīvesgājums

Līdz skolas vecumam Kristīna dzīvoja tēva dzimtajā Sventājā (Palangā) pie Baltijas jūras.

Karjera

Septiņu gadu vecumā Kristīna debitēja televīzijas raidījumā «Jautrās notis» ar dziesmu «Saulīte smejas» (Eduarda Hanka mūzika). 1982. gadā pārraidē «Утренняя почта» Kristīna uzstājās ar dziesmu «Lai runā» (Пусть говорят) (Igora Nikolajeva (Игорь Николаев) mūzika), kura pēc tam tika ierakstīta platē kopā ar dziesmām Alberta Asaduļina (Альберт Асадуллин) izpildījumā.
Popularitāti Kristīnai Orbakaitei atnesa loma Rolana Bikova (Ролан Быков) filmā «Putnubiedēklis» (Чучело) (1983). No 1984. līdz 1991. gadam Kristīna strādā baleta trupā «Рецитал». No 1992. gada uzstājas ar baleta trupu «Тодес». Atveidojusi galveno lomu filmā «Labdarības balle» (Благотворительный бал) (režisors Efraims Sevela (Эфраим Севела), 1993). 90. gadu sākumā filmējusies Svetlanas Družiņinas (Светлана Дружинина)televīzijas filmās «Lai dzīvo gardemarīni!» (Виват, гардемарины!) un «Gardemarīni - 3» (Гардемарины — 3).
1992. gadā sākas Kristīnas Orbakaites dziedātājas karjera. Allas Pugačovas «Ziemassvētku tikšanās» (Рождественских встречах) Kristīna debitē ar dziesmu «Parunāsim» (Поговорим) (Igora Nikolajeva vārdi un mūzika). Pēc tam tiek izdoti divi videoklipi dziesmām «Pasauc mani» (Позови меня) (režisors Fjodors Bondarčuks (Фёдор Бондарчук)) un «Rūgtās paģiras» (Горькое похмелье) (režisors Fjodors Gavrilovs (Федор Гаврилов)). Šīs dziesmas tika iekļautas Kristīnas pirmajā albumā «Uzticība» (Верность) (1993).
1994. gadā top videoklips dziesmai, kā arī videoklips ar Kristiānu Rī (Кристиан Рэе) no «MF-3» (МФ-3) «Aplis ap mēnesi- mīlestības pazīme» (Круг луны — знак любви') (1994). Kristīna Orbakaite turpina filmēties kino, top filma «Limita» (Лимита) (režisors Deniss Jevstigņejevs (Денис Евстигнеев), 1995). 1995. gadā kļūst par Krievijas teātra mākslas akadēmijas studenti (Vladimira Andrejeva (Владимир Андреев) katedrā).
1995. gada vasarā Maskavas Dailes teātrī tika iestudēta U. Gibsona luga «Pirmdiena pēc brīnuma» (Понедельник после чуда) (režisors L. Gerčikovs (Л. Герчиков)) ar Kristīnas Orbakaites piedalīšanos. 1995. gadā tika noformēta grupa «Чучело», ar kuru uzstājās dziedātāja. 1995. gadā grupa kopā ar baleta trupu «Тодес» uzstājās viesizrādēs Amerikā Allas Pugačovas ģimenes tūrē.
1996. gadā Kristīna Orbakaite uzstājas Ņujorkas «Carnegie Hall», piedaloties priekšvēlēšanu akcijā «Balso vai zaudēsi» (Голосуй или проиграешь) Borisa Jeļcina atbalstam. 1996. gada rudenī klajā nāk Kristīnais otrais albums «Ноль часов ноль минут». Vienlaicīgi ar albuma izdošanu klajā nāk arī videoklipi dziesmām «Tango» (Танго) un «Pūpoliņi» (Вербочки), un video duets ar Pāvelu Dementjevu (Павел Дементьев) «Sāpes» (Боль).
Tajā pašā gadā uz M. N. Jermolova Maskavas teātra skatuves notika Kristīnas Orbakaites diplomizrāde «Jaunkundze - zemniece» (Барышня-крестьянка) (režisore Natālija Britājeva (Наталья Бритаева)). 1998. gadā klajā nāca soloalbums «Ты» ar 12 jaunām dziesmām, no kurām piecas («Музыкант», «Навсегда», «Пегий пес», «Смородина», «Птица») bija piedāvātas vai sarakstītas Allai Pugačovai. Albumu producēja Alla Pugačova un Viktors Mihalins, pavadošais vokāls: Marija Kaca (Мария Кац), Batirhans Šukenovs (Батырхан Шукенов) un Vladimirs Presņakovs (Владимир Пресняков).
2001. gadā Orbakaite iesniedza lūgumu piešķirt Lietuvas pilsonību, 2002. gada februārī Lietuvas vēstniecībā Maskavā viņai tika izsniegta Lietuvas pase.
2003. gadā iznāca albums «Перелетная птица».
2007. gada vasarā Kristīna Orbakaite sāka darbu pie imperatores Aleksandras Fjodorovnas lomas filmā «Sazvērestība» (Заговор), kas ir veltīta Grigorija Rasputina slepkavības piemiņai.

Ģimene

Orbakaites māte ir Alla Pugačova. Viņas tēvs ir Mikols Edmunds Orbaks, lietuviešu izcelsmes cirka mākslinieks un režisors. 2005. gadā Kristīna apprecēja krievu izcelsmes amerikāņu biznesmeni Mihailu Zemcovu. Kristīnai Orbakaitei ir divi dēli: Ņikita (dzimis 1991. gada 21. maijā) un Denijs (dzimis 1998. gada 10. maijā), un meita Klaudija (dzimusi 2012. gada 30. martā).

Izglītība

Augstākā. Krievijas teātra mākslas akadēmija (РАТИ), aktiermākslas fakultāte, Vladimira Andrejeva vadībā (Владимир Алексеевич Андреев).

Apbalvojumi

1995. gada par darbību U. Gibsona lugā «Pirmdiena pēc brīnuma» (Понедельник после чуда) māksliniece saņēma ikgadējo Krievijas Kultūras ministrijas prēmiju par labāko sieviešu lomas atveidojumu.
2002. gada maijā Kristīna Orbakaite tika apbalvota ar «The World Music Awards 2000» kā viena no vispopulārākajām Krievijas dziedātājām.